title: Decizia (UE) 2015/771 a Consiliului din 7 mai 2015 privind poziția care urmează a fi adoptată în numele Uniunii Europene în cadrul Comitetului mixt instituit în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește modificarea anexei III (Recunoașterea reciprocă a calificărilor profesionale) la respectivul acord

text:
               14.5.2015

               RO

               Jurnalul Oficial al Uniunii Europene

               L 121/7

         DECIZIA (UE) 2015/771 A CONSILIULUI
   din 7 mai 2015
   privind poziția care urmează a fi adoptată în numele Uniunii Europene în cadrul Comitetului mixt instituit în temeiul Acordului dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor, în ceea ce privește modificarea anexei III (Recunoașterea reciprocă a calificărilor profesionale) la respectivul acord
   CONSILIUL UNIUNII EUROPENE,
   având în vedere Tratatul privind funcționarea Uniunii Europene, în special articolele 46, 53 și 62, coroborate cu articolul 218 alineatul (9),
   având în vedere propunerea Comisiei Europene,
   întrucât:

               (1)

               Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor (1) („acordul”) a fost semnat la 21 iunie 1999 și a intrat în vigoare la 1 iunie 2002.

               (2)

               În conformitate cu articolul 18 din acord, modificările aduse anexei III (Recunoașterea reciprocă a calificărilor profesionale) la respectivul acord se adoptă printr-o decizie a Comitetului mixt instituit în temeiul articolului 14 din acord („Comitetul mixt”).

               (3)

               În vederea menținerii aplicării coerente și corecte a actelor juridice ale Uniunii și a evitării unor dificultăți administrative și, eventual, juridice, este necesar să se modifice anexa III (Recunoașterea reciprocă a calificărilor profesionale) la acord pentru a se lua în considerare noile acte juridice ale Uniunii la care acordul nu se referă în prezent.

               (4)

               Este oportun să se stabilească poziția care urmează să fie adoptată în numele Uniunii în cadrul Comitetului mixt în ceea ce privește modificarea anexei III (Recunoașterea reciprocă a calificărilor profesionale) la acord.

               (5)

               Prin urmare, poziția Uniunii în cadrul Comitetului mixt ar trebui să se bazeze pe proiectul de decizie atașat,

         ADOPTĂ PREZENTA DECIZIE:
   Articolul 1
   Poziția care urmează să fie adoptată în numele Uniunii Europene în cadrul Comitetului mixt instituit în temeiul articolului 14 din Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor („Comitetul mixt”) în ceea ce privește modificarea anexei III (Recunoașterea reciprocă a calificărilor profesionale) la respectivul acord se bazează pe proiectul de decizie a Comitetului mixt atașat la prezenta decizie.
   Reprezentanții Uniunii din cadrul Comitetului mixt pot conveni asupra unor modificări minore ale proiectului de decizie, fără a mai fi necesară o nouă decizie a Consiliului.
   Articolul 2
   După adoptare, decizia Comitetului mixt se publică în Jurnalul Oficial al Uniunii Europene.
   Articolul 3
   Prezenta decizie intră în vigoare la data adoptării.

      Adoptată la Bruxelles, 7 mai 2015.

            Pentru Consiliu

            Președintele

         E. RINKĒVIČS

      (1)  JO L 114, 30.4.2002, p. 6.

      PROIECT DE
      DECIZIE NR. …/2015 A COMITETULUI MIXT
      instituit în temeiul articolului 14 din Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor
      din …
      de modificare a anexei III (Recunoașterea reciprocă a calificărilor profesionale) la respectivul acord
      COMITETUL MIXT,
      având în vedere Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor (1) („acordul”), în special articolele 14 și 18,
      întrucât:

                  (1)

                  Acordul a fost semnat la 21 iunie 1999 și a intrat în vigoare la 1 iunie 2002.

                  (2)

                  Anexa III (Recunoașterea reciprocă a calificărilor profesionale) la acord a fost înlocuită cu Decizia nr. 2/2011 a Comitetului mixt UE-Elveția (2) și ar trebui actualizată pentru a se lua în considerare noile acte juridice adoptate ulterior de Uniunea Europeană și de Elveția,

            ADOPTĂ PREZENTA DECIZIE:
      Articolul 1
      Anexa III (Recunoașterea reciprocă a calificărilor profesionale) la acord se modifică în conformitate cu anexa la prezenta decizie.
      Articolul 2
      Prezenta decizie se întocmește în limbile bulgară, cehă, croată, daneză, engleză, estonă, finlandeză, franceză, germană, greacă, italiană, letonă, lituaniană, maghiară, malteză, olandeză, polonă, portugheză, română, slovacă, slovenă, spaniolă și suedeză, textele fiind în mod egal autentice.
      Articolul 3
      Prezenta decizie intră în vigoare la data adoptării de către Comitetul mixt.

         Adoptată la …,

               Pentru Comitetul mixt

               Președintele

         (1)  JO L 114, 30.4.2002, p. 6.

         (2)  JO L 277, 22.10.2011, p. 20.

      ANEXĂ
      Anexa III (Recunoașterea reciprocă a calificărilor profesionale) la Acordul dintre Comunitatea Europeană și statele membre ale acesteia, pe de o parte, și Confederația Elvețiană, pe de altă parte, privind libera circulație a persoanelor se modifică după cum urmează:

                  1.

                  La titlul „SECȚIUNEA A: ACTE LA CARE SE FACE TRIMITERE”, la punctul 1a se adaugă următoarele liniuțe:

                              „—

                              Regulamentul (UE) nr. 623/2012 al Comisiei din 11 iulie 2012 de modificare a anexei II la Directiva 2005/36/CE a Parlamentului European și a Consiliului privind recunoașterea calificărilor profesionale (JO L 180, 12.7.2012, p. 9);

                              —

                              Comunicarea Comisiei – Notificarea asociațiilor sau organizațiilor profesionale care îndeplinesc condițiile prevăzute la articolul 3 alineatul (2), enumerate în anexa I la Directiva 2005/36/CE (JO C 182, 23.6.2011, p. 1);

                              —

                              Comunicarea Comisiei – Notificare a titlurilor de calificare – Directiva 2005/36/CE privind recunoașterea calificărilor profesionale (anexa V) (JO C 183, 24.6.2011, p. 1);

                              —

                              Comunicarea Comisiei – Notificare a titlurilor de calificare – Directiva 2005/36/CE privind recunoașterea calificărilor profesionale (anexa V) (JO C 367, 16.12.2011, p. 5);

                              —

                              Comunicarea Comisiei – Notificare a titlurilor de calificare – Directiva 2005/36/CE privind recunoașterea calificărilor profesionale (anexa V) (JO C 244, 14.8.2012, p. 1);

                              —

                              Comunicare a Comisiei – Notificare a titlurilor de calificare – Directiva 2005/36/CE privind recunoașterea calificărilor profesionale (anexa V) (JO C 396, 21.12.2012, p. 1);

                              —

                              Comunicare a Comisiei – Notificare a titlurilor de calificare – Directiva 2005/36/CE privind recunoașterea calificărilor profesionale (anexa V) (JO C 183, 28.6.2013, p. 4);

                              —

                              Comunicare a Comisiei – Notificare a titlurilor de calificare – Directiva 2005/36/CE privind recunoașterea calificărilor profesionale (anexa V) (JO C 301, 17.10.2013, p. 1).”

                  2.

                  La punctul 1g se adaugă următoarele rubrici:

                              „Țară

                              Titlu

                              Oncologie medicală
                              Durata minimă a studiilor: 5 ani

                              Elveția

                              Medizinische Onkologie
                              Oncologie médicale
                              Oncologia medica

                              Țară

                              Titlu

                              Genetică medicală
                              Durata minimă a studiilor: 4 ani

                              Elveția

                              Medizinische Genetik
                              Génétique médicale
                              Genetica medica”

                  3.

                  La punctul 1g, rubrica denumită „Medicină internă” se înlocuiește cu următorul text:

                              „Țară

                              Titlu

                              Medicină internă
                              Durata minimă a studiilor: 5 ani

                              Elveția

                              Allgemeine Innere Medizin
                              Médecine interne générale
                              Medicina interna generale”

                  4.

                  La punctul 1i se adaugă următoarea rubrică:

                              „Țară

                              Titlu de calificare

                              Organismul care eliberează titlul de calificare

                              Titlu profesional

                              Dată de referință

                              Elveția

                                          3.

                                          Diplomierte Pflegefachfrau HF, diplomierter Pflegefachmann HF
                                          Infirmière diplômée ES, infirmier diplômé ES
                                          Infermiera diplomata SSS, infermiere diplomato SSS

                              Höhere Fachschulen, die staatlich anerkannte Bildungsgänge durchführen
                              Écoles supérieures qui proposent des filières de formation reconnues par l' État
                              Scuole specializzate superiori che propongono dei cicli di formazione riconosciuti dallo Stato

                              Pflegefachfrau, Pflegefachmann
                              Infirmière, infirmier
                              Infermiera, infermiere

                              1 iunie 2002”

                  5.

                  La punctul 1m, tabelul se înlocuiește cu următorul tabel:

                              „Țară

                              Titlu de calificare

                              Organismul care eliberează titlul de calificare

                              Titlu profesional

                              Dată de referință

                              Elveția

                                          1.

                                          Diplomierte Hebamme
                                          Sage-femme diplômée
                                          Levatrice diplomata

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1 iunie 2002

                                          2.

                                          [Bachelor of Science [Name of the UAS] in Midwifery]
                                          «Bachelor of Science HES-SO de Sage-femme» (Bachelor of Science HES-SO in Midwifery)
                                          «Bachelor of Science BFH Hebamme»(Bachelor of Science BFH in Midwifery)
                                          «Bachelor of Science ZFH Hebamme»(Bachelor of Science ZHAW in Midwifery)

                              Schulen, die staatlich anerkannte Bildungsgänge durchführen
                              Écoles qui proposent des filières de formation reconnues par l'État
                              Scuole che propongono dei cicli di formazione riconosciuti dallo Stato

                              Hebamme
                              Sage-femme
                              Levatrice

                              1 iunie 2002”


title: Decizia (PESC) 2017/50 a Consiliului din 11 ianuarie 2017 de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)

text:
               12.1.2017

               RO

               Jurnalul Oficial al Uniunii Europene

               L 7/18

         DECIZIA (PESC) 2017/50 A CONSILIULUI
   din 11 ianuarie 2017
   de modificare a Deciziei 2014/219/PESC privind misiunea PSAC a Uniunii Europene în Mali (EUCAP Sahel Mali)
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 28, articolul 42 alineatul (4) și articolul 43 alineatul (2),
   având în vedere propunerea Înaltului Reprezentant al Uniunii pentru afaceri externe și politica de securitate,
   întrucât:

               (1)

               La 15 aprilie 2014, Consiliul a adoptat Decizia 2014/219/PESC privind misiunea PSAC a Uniunii Europene în Mali (EUCAP Sahel Mali) (1). Misiunii i-au fost încredințate un mandat și o valoare de referință financiară valabilă până la 14 ianuarie 2017.

               (2)

               În urma revizuirii strategice a misiunii, Comitetul politic și de securitate a recomandat ca mandatul EUCAP Sahel Mali să fie adaptat și prelungit pentru o perioadă de doi ani. Ar trebui prevăzută o valoare de referință financiară pentru perioada cuprinsă între 15 ianuarie 2017 și 14 ianuarie 2018.

               (3)

               Decizia 2014/219/PESC ar trebui modificată în consecință,

         ADOPTĂ PREZENTA DECIZIE:
   Articolul 1
   Decizia 2014/219/PESC se modifică după cum urmează:

               1.

               Articolul 2 se înlocuiește cu următorul text:
               „Articolul 2
               Obiectivul și sarcinile
               (1)   Obiectivul EUCAP Sahel Mali este de a permite autorităților maliene să reinstaureze și să mențină ordinea constituțională și democratică, precum și condițiile unei păci durabile în Mali și să reinstaureze și să mențină autoritatea și legitimitatea statului pe întreg teritoriul malian printr-o desfășurare eficace a administrației sale.
               (2)   În scopul sprijinirii eforturilor maliene de restaurare a autorității de stat, precum și al sprijinirii punerii în aplicare a Acordului pentru pace și reconciliere în Mali, semnat la 15 mai și la 20 iunie 2015, și în strânsă coordonare cu ceilalți actori internaționali, în special MINUSMA, EUCAP Sahel Mali asistă și consiliază forțele interne de securitate cu privire la punerea în aplicare a reformei securității stabilite de noul guvern, în vederea:

                           (a)

                           îmbunătățirii eficacității operaționale;

                           (b)

                           restabilirii ierarhiilor respective;

                           (c)

                           consolidării rolului autorităților administrative și judiciare în ceea ce privește gestionarea și controlul misiunilor acestora; și

                           (d)

                           facilitării desfășurării operațiilor în nordul țării.

                     (3)   EUCAP Sahel Mali contribuie, în cadrul activităților sale, la îmbunătățirea interoperabilității și a coordonării între forțele de securitate internă ale țărilor grupului G5 Sahel și forțele interne de securitate maliene.
               (4)   Pentru a-și atinge obiectivul, EUCAP Sahel Mali își desfășoară acțiunile conform orientărilor de funcționare strategice definite în conceptul de gestionare a crizelor aprobat de Consiliu la 17 martie 2014 și dezvoltate în documentele de planificare operațională aprobate de Consiliu.”

               2.

               Articolul 14 alineatul (1) se înlocuiește cu următorul text:
               „(1)   Valoarea de referință financiară destinată acoperirii cheltuielilor aferente EUCAP Sahel Mali în perioada 15 aprilie 2014-14 ianuarie 2015 este de 5 500 000 EUR. Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2015-14 ianuarie 2016 este de 11 400 000 EUR. Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2016-14 ianuarie 2017 este de 19 775 000 EUR. Valoarea de referință financiară destinată acoperirii cheltuielilor aferente EUCAP Sahel Mali în perioada 15 ianuarie 2017-14 ianuarie 2018 este de 29 800 000 EUR. Valoarea de referință financiară pentru perioadele ulterioare se hotărăște de către Consiliu.”

               3.

               Articolul 17 se modifică după cum urmează:

                           (a)

                           se introduce următorul alineat:
                           „(1a)   ÎR este autorizat să transmită Agenției Europene pentru Poliția de Frontieră și Garda de Coastă (Frontex) informații și documente UE clasificate, generate în scopul EUCAP Sahel Mali, până la nivelul de clasificare stabilit de Consiliu în conformitate cu Decizia 2013/488/UE. Între ÎR și Frontex se încheie acorduri în acest sens.”;

                           (b)

                           alineatul (4) se înlocuiește cu următorul text:
                           „(4)   ÎR poate delega astfel de autorizări, precum și competența de a încheia acordurile menționate în prezentul articol funcționarilor SEAE, comandantului operațiilor civile și/sau șefului misiunii, în conformitate cu secțiunea VII din anexa VI la Decizia 2013/488/UE.”

               4.

               La articolul 18, ultima teză se înlocuiește cu următorul text:
               „Se aplică până la 14 ianuarie 2019.”

         Articolul 2
   Intrarea în vigoare
   Prezenta decizie intră în vigoare la data adoptării.

      Adoptată la Bruxelles, 11 ianuarie 2017.

            Pentru Consiliu

            Președintele

         L. GRECH

      (1)  Decizia 2014/219/PESC a Consiliului din 15 aprilie 2014 privind misiunea PSAC a Uniunii Europene în Mali (EUCAP Sahel Mali) (JO L 113, 16.4.2014, p. 21).


title: 2013/168/UE: Decizia Băncii Centrale Europene din 20 martie 2013 de abrogare a Deciziei BCE/2011/4 privind măsurile cu caracter temporar referitoare la eligibilitatea titlurilor de creanță tranzacționabile emise sau garantate de guvernul irlandez, a Deciziei BCE/2011/10 privind măsurile temporare referitoare la eligibilitatea titlurilor de creanță tranzacționabile emise sau garantate de guvernul portughez, a Deciziei BCE/2012/32 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Elenă, precum și a Deciziei BCE/2012/34 privind modificarea temporară a normelor de eligibilitate a garanțiilor exprimate în monedă străină (BCE/2013/5)

text:
               5.4.2013

               RO

               Jurnalul Oficial al Uniunii Europene

               L 95/21

         DECIZIA BĂNCII CENTRALE EUROPENE
   din 20 martie 2013
   de abrogare a Deciziei BCE/2011/4 privind măsurile cu caracter temporar referitoare la eligibilitatea titlurilor de creanță tranzacționabile emise sau garantate de guvernul irlandez, a Deciziei BCE/2011/10 privind măsurile temporare referitoare la eligibilitatea titlurilor de creanță tranzacționabile emise sau garantate de guvernul portughez, a Deciziei BCE/2012/32 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Elenă, precum și a Deciziei BCE/2012/34 privind modificarea temporară a normelor de eligibilitate a garanțiilor exprimate în monedă străină
   (BCE/2013/5)
   (2013/168/UE)
   CONSILIUL GUVERNATORILOR BĂNCII CENTRALE EUROPENE,
   având în vedere Tratatul privind funcționarea Uniunii Europene, în special articolul 127 alineatul (2) prima liniuță,
   având în vedere Statutul Sistemului European al Băncilor Centrale și al Băncii Centrale Europene, în special articolul 3.1 prima liniuță, articolele 12.1 și 18, precum și articolul 34.1 a doua liniuță,
   având în vedere Orientarea BCE/2011/14 din 20 septembrie 2011 privind instrumentele și procedurile de politică monetară ale Eurosistemului (1), în special punctele 1.6, 6.3.1 și 6.3.2 din anexa I la aceasta,
   întrucât:

               (1)

               Conținutul Deciziei BCE/2012/34 din 19 decembrie 2012 privind modificarea temporară a normelor de eligibilitate a garanțiilor exprimate în monedă străină (2) ar trebui inclus în Orientarea BCE/2012/18 din 2 august 2012 privind măsuri suplimentare temporare legate de operațiunile de refinanțare din Eurosistem și eligibilitatea colateralului și de modificare a Orientării BCE/2007/9 (3), principalul act normativ care guvernează măsurile temporare legate de operațiunile de refinanțare din Eurosistem și eligibilitatea colateralului.

               (2)

               Pentru claritate și consecvență și pentru simplificarea cadrului aplicabil colateralului în Eurosistem, conținutul Deciziei BCE/2011/4 din 31 martie 2011 privind măsurile cu caracter temporar referitoare la eligibilitatea titlurilor de creanță tranzacționabile emise sau garantate de guvernul irlandez (4), al Deciziei BCE/2011/10 din 7 iulie 2011 privind măsurile temporare referitoare la eligibilitatea titlurilor de creanță tranzacționabile emise sau garantate de guvernul portughez (5), precum și cel al Deciziei BCE/2012/32 din 19 decembrie 2012 privind măsurile temporare referitoare la eligibilitatea instrumentelor de natura datoriei tranzacționabile emise sau garantate pe deplin de Republica Elenă (6) ar trebui inclus într-o orientare care să acopere măsurile cu caracter temporar referitoare la eligibilitatea colateralului pentru operațiunile de refinanțare din Eurosistem.

               (3)

               Aceste etape, care sunt puse în aplicare prin intermediul unei reformări a Orientării BCE/2012/18, ar trebui totodată să permită băncilor centrale naționale din statele membre a căror monedă este euro să pună în aplicare măsurile suplimentare pentru intensificarea susținerii creditării în cadrul normativ sau contractual aplicabil contrapărților acestora.

               (4)

               Deciziile BCE/2011/4, BCE/2011/10, BCE/2012/32 și BCE/2012/34 ar trebui prin urmare abrogate,

         ADOPTĂ PREZENTA DECIZIE:
   Articolul 1
   Abrogarea Deciziilor BCE/2011/4, BCE/2011/10, BCE/2012/32 și BCE/2012/34
   (1)   Începând cu 3 mai 2013 Deciziile BCE/2011/4, BCE/2011/10, BCE/2012/32 și BCE/2012/34 se abrogă.
   (2)   Trimiterile la deciziile abrogate se interpretează ca trimiteri la Orientarea BCE/2013/4.
   Articolul 2
   Intrare în vigoare
   Prezenta decizie intră în vigoare la 22 martie 2013.

      Adoptată la Frankfurt pe Main, 20 martie 2013.

            Președintele BCE

         Mario DRAGHI

      (1)  JO L 331, 14.12.2011, p. 1.

      (2)  JO L 14, 18.1.2013, p. 22.

      (3)  JO L 218, 15.8.2012, p. 20.

      (4)  JO L 94, 8.4.2011, p. 33.

      (5)  JO L 182, 12.7.2011, p. 31.

      (6)  JO L 359, 29.12.2012, p. 74.


title: 2007/44/CE: Decizia Băncii Centrale Europene din 15 decembrie 2006 de stabilire a termenilor și a condițiilor privind transferurile cotelor din capitalul Băncii Centrale Europene între băncile centrale naționale și ajustarea capitalului vărsat (BCE/2006/23)

text:
               31.1.2007

               RO

               Jurnalul Oficial al Uniunii Europene

               L 24/5

      DECIZIA BĂNCII CENTRALE EUROPENE

   din 15 decembrie 2006
   de stabilire a termenilor şi a condiţiilor privind transferurile cotelor din capitalul Băncii Centrale Europene între băncile centrale naţionale şi ajustarea capitalului vărsat
   (BCE/2006/23)
   (2007/44/CE)
   CONSILIUL GUVERNATORILOR BĂNCII CENTRALE EUROPENE,
   având în vedere Statutul Sistemului European al Băncilor Centrale şi al Băncii Centrale Europene, în special articolul 28.5,
   întrucât:

               (1)

               Ajustarea ponderilor atribuite băncilor centrale naţionale (BCN) în grila extinsă de repartiţie pentru subscrierea la capitalul Băncii Centrale Europene (BCE) (denumite în continuare „ponderile în grila de repartiţie pentru capital“ şi, respectiv, „grila de repartiţie pentru capital“), astfel cum sunt prevăzute în Decizia BCE/2006/21 din 15 decembrie 2006 privind cotele procentuale ale băncilor centrale naţionale în grila de repartiţie pentru subscrierea la capitalul Băncii Centrale Europene (1) impune Consiliului guvernatorilor să stabilească termenii şi condiţiile privind transferurile cotelor din capital între BCN care sunt membre ale Sistemului European al Băncilor Centrale (SEBC) la 31 decembrie 2006 pentru a asigura că distribuirea acestor cote corespunde ajustărilor efectuate. În consecinţă, este necesară adoptarea unei noi decizii BCE care să abroge începând cu 1 ianuarie 2007 Decizia BCE/2004/7 din 22 aprilie 2004 de stabilire a termenilor şi a condiţiilor privind transferurile cotelor din capitalul Băncii Centrale Europene între băncile centrale naţionale şi ajustarea capitalului vărsat (2).

               (2)

               Bulgarian National Bank şi Banca Naţională a României nu vor intra în SEBC înainte de 1 ianuarie 2007, ceea ce înseamnă că transferurile cotelor din capital în temeiul articolului 28.5 din statut nu li se vor aplica cu această ocazie.

               (3)

               Decizia BCE/2006/22 din 15 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naţionale participante (3) stabileşte modalitatea şi măsura în care BCN ale statelor membre care au adoptat moneda euro (denumite în continuare „BCN participante“) sunt supuse obligaţiei de a vărsa capitalul BCE având în vedere grila extinsă de repartiţie pentru capital. Decizia BCE/2006/26 din 18 decembrie 2006 de stabilire a măsurilor necesare pentru vărsarea capitalului Băncii Centrale Europene de către băncile centrale naţionale neparticipante (4) stabileşte cota procentuală pe care BCN ale statelor membre care nu adoptă moneda euro la 1 ianuarie 2007 (denumite în continuare „BCN neparticipante“) sunt obligate să o verse la 1 ianuarie 2007 având în vedere grila extinsă de repartiţie pentru capital.

               (4)

               BCN participante, cu excepţia Banka Slovenije, au vărsat deja cotele din capitalul subscris al BCE în temeiul Deciziei BCE/2004/6 din 22 aprilie 2004 de stabilire a măsurilor necesare pentru vărsarea capitalului Băncii Centrale Europene de către băncile centrale naţionale participante (5). Ţinând cont de aceasta, articolul 2 alineatul (1) din Decizia BCE/2006/22 prevede că o BCN participantă trebuie fie să transfere o sumă suplimentară către BCE, fie să primească înapoi o anumită sumă din partea BCE, după caz, astfel încât să se ajungă la sumele indicate în tabelul din articolul 1din Decizia BCE/2006/22.

               (5)

               În plus, articolul 2 alineatul (1) şi articolul 2 alineatul (2) din Decizia BCE/2006/30 din 30 decembrie 2006 privind vărsarea capitalului, transferul activelor din rezervele valutare şi contribuţia la rezervele şi provizioanele Băncii Centrale Europene din partea Banka Slovenije (6) prevăd că Banka Slovenije, care va fi o BCN participantă de la 1 ianuarie 2007, este supusă obligaţiei de a vărsa cota restantă din subscrierea sa la capitalul BCE, pentru a ajunge la suma indicată în dreptul numelui său în tabelul din articolul 1 din Decizia BCE/2006/22, ţinând cont de grila extinsă de repartiţie pentru capital.

               (6)

               De asemenea, BCN neparticipante, cu excepţia Bulgarian National Bank şi a Băncii Naţionale a României, au vărsat deja cotele din capitalul subscris al BCE, în temeiul Deciziei BCE/2004/10 din 23 aprilie 2004 de stabilire a măsurilor necesare pentru vărsarea capitalului Băncii Centrale Europene de către băncile centrale naţionale neparticipante (7). Ţinând cont de aceasta, articolul 2 alineatul (1) din Decizia BCE/2006/26 prevede că fiecare dintre acestea trebuie fie să transfere o sumă suplimentară către BCE, fie să primească înapoi o anumită sumă din partea BCE, după caz, astfel încât să se ajungă la sumele indicate în tabelul din articolul 1 din Decizia BCE/2006/26. Articolul 2 alineatul (2) din Decizia BCE/2006/26 prevede că Bulgarian National Bank şi Banca Naţională a României trebuie să transfere către BCE sumele indicate în dreptul numelor lor în tabelul din articolul 1 din aceeaşi decizie,

         DECIDE:
   Articolul 1
   Transferul cotelor din capital
   Ţinând cont de cota din capitalul BCE pe care fiecare BCN, cu excepţia Bulgarian National Bank şi a Băncii Naţionale a României, a subscris-o până la 31 decembrie 2006 şi de cota din capitalul BCE pe care fiecare dintre aceste BCN o subscrie de la 1 ianuarie 2007 ca urmare a ajustării ponderilor în grila de repartiţie pentru capital prevăzută la articolul 2 din Decizia BCE/2006/21, aceste BCN îşi transferă cotele din capital între ele prin intermediul transferurilor către şi de la BCE, astfel încât să se asigure că distribuţia cotelor din capital valabilă de la 1 ianuarie 2007 corespunde ponderilor ajustate. În acest scop, în temeiul prezentului articol şi fără a fi nevoie de orice altă formalitate sau acţiune, fiecare dintre aceste BCN transferă sau primeşte de la 1 ianuarie 2007 cota din capitalul subscris al BCE indicată în dreptul numelui său în cea de-a patra coloană din tabelul din anexa I la prezenta decizie, unde „+“ se referă la cota din capital pe care BCE trebuie să o transfere către BCN, iar „-“ la cota din capital pe care BCN trebuie să o transfere către BCE.
   Articolul 2
   Ajustarea capitalului vărsat
   (1)   Ţinând cont de capitalul BCE vărsat de fiecare BCN, dacă este cazul, şi de suma din capitalul BCE pe care fiecare BCN trebuie să o verse de la 1 ianuarie 2007 în temeiul articolului 1 din Decizia BCE/2006/22 pentru BCN participante şi, respectiv, articolul 1 din Decizia BCE/2006/26 pentru BCN neparticipante, în prima zi de operare a Sistemului transeuropean automat de transfer rapid cu decontare brută în timp real („sistemul TARGET“) de după 1 ianuarie 2007 fiecare BCN fie transferă, fie primeşte suma netă indicată în dreptul numelui său în a patra coloană a tabelului din anexa II la prezenta decizie, unde „+“ se referă la suma pe care BCN o transferă către BCE, iar „-“ la suma pe care BCE o transferă către respectiva BCN.
   (2)   În prima zi de operare a sistemului TARGET de după 1 ianuarie 2007, BCE şi BCN care sunt supuse obligaţiei de a transfera unele sume în temeiul alineatului (1) transferă fiecare separat dobânzile aferente sumelor respective, acumulate în perioada cuprinsă între 1 ianuarie 2007 şi data efectuării transferului. Părţile care transferă şi cele care primesc aceste dobânzi trebuie să fie aceleaşi cu părţile care au transferat şi au primit sumele purtătoare de dobânzi.
   Articolul 3
   Dispoziţii generale
   (1)   Transferurile prevăzute în articolul 2 se realizează prin sistemul TARGET.
   (2)   În cazul în care o BCN nu are acces la sistemul TARGET, sumele menţionate la articolul 2 se transferă prin creditarea contului indicat în timp util de către BCE sau BCN.
   (3)   Dobânzile acumulate în temeiul articolului 2 alineatul (2) se calculează zilnic, prin utilizarea metodei de calcul „actual/360“ la o rată egală cu rata marginală a dobânzii utilizată de SEBC în cea mai recentă operaţiune principală de refinanţare.
   (4)   BCE şi BCN supuse obligaţiei de transfer în temeiul articolului 2 dau în timp util instrucţiunile necesare pentru executarea în mod corespunzător şi la timp a transferului.
   Articolul 4
   Dispoziţii finale
   (1)   Prezenta decizie intră în vigoare la 1 ianuarie 2007.
   (2)   Decizia BCE/2004/7 se abrogă de la 1 ianuarie 2007.
   (3)   Trimiterile la Decizia BCE/2004/7 se interpretează ca fiind la prezenta decizie.

      Adoptată la Frankfurt pe Main, 15 decembrie 2006.

            Preşedintele BCE

         Jean-Claude TRICHET

      (1)  A se vedea pagina 1 din prezentul Jurnal Oficial.

      (2)  JO L 205, 9.6.2004, p. 9.

      (3)  A se vedea pagina 3 din prezentul Jurnal Oficial.

      (4)  A se vedea pagina 15 din prezentul Jurnal Oficial.

      (5)  JO L 205, 9.6.2004, p. 7.

      (6)  A se vedea pagina 17 din prezentul Jurnalul Oficial.

      (7)  JO L 205, 9.6.2004, p. 19.

      ANEXA I
      CAPITALUL SUBSCRIS DE BCN

                  Cota subscrisă la 31 decembrie 2006
                  (EUR)

                  Cota subscrisă de la 1 ianuarie 2007
                  (EUR)

                  Cota de transferat
                  (EUR)

                     BCN participante

                  Nationale Bank van België/Banque Nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  18 613 818,63

                  18 399 523,77

                  - 214 294,86

                  Suomen Pankki

                  71 711 892,59

                  71 708 601,11

                  -3 291,48

                     BCN neparticipante

                  Bulgarian National Bank

                  0

                  50 883 842,67

                  Nu se aplică

                  Česká národní banka

                  81 155 136,30

                  79 957 855,35

                  -1 197 280,95

                  Danmarks Nationalbank

                  87 159 414,42

                  87 204 756,07

                  +45 341,65

                  Eesti Pank

                  9 927 369,94

                  9 810 391,04

                  - 116 978,90

                  Central Bank of Cyprus

                  7 234 070,02

                  7 195 054,85

                  -39 015,17

                  Latvijas Banka

                  16 571 585,02

                  16 204 715,21

                  - 366 869,81

                  Lietuvos bankas

                  24 623 661,42

                  24 068 005,74

                  - 555 655,68

                  Magyar Nemzeti Bank

                  77 259 867,83

                  75 700 733,22

                  -1 559 134,61

                  Bank Ċentrali ta' Malta/ Central Bank of Malta

                  3 600 341,00

                  3 583 125,79

                  -17 215,21

                  Narodowy Bank Polski

                  285 912 705,92

                  280 820 283,32

                  -5 092 422,60

                  Banca Naţională a României

                  0

                  145 099 312,72

                  Nu se aplică

                  Národná banka Slovenska

                  39 770 691,11

                  38 970 813,50

                  - 799 877,61

                  Sveriges riksbank

                  134 292 162,94

                  134 298 089,46

                  +5 926,52

                  Bank of England

                  800 321 860,47

                  802 672 023,82

                  +2 350 163,35

                  Total (1):

                  5 564 669 247,19

                  5 760 652 402,58

                  0

         (1)  Din cauza rotunjirii, este posibil ca totalul să nu corespundă sumei tuturor numerelor indicate.

      ANEXA II
      CAPITALUL VĂRSAT DE BCN

                  Cota vărsată la 31 decembrie 2006
                  (EUR)

                  Cota vărsată de la 1 ianuarie 2007
                  (EUR)

                  Suma de transferat
                  (EUR)

                     BCN participante

                  Nationale Bank van België/Banque nationale de Belgique

                  141 910 195,14

                  142 334 199,56

                  + 424 004,42

                  Deutsche Bundesbank

                  1 176 170 750,76

                  1 182 149 240,19

                  +5 978 489,43

                  Bank of Greece

                  105 584 034,30

                  104 659 532,85

                  - 924 501,45

                  Banco de España

                  432 697 551,32

                  434 917 735,09

                  +2 220 183,77

                  Banque de France

                  827 533 093,09

                  828 813 864,42

                  +1 280 771,33

                  Central Bank and Financial Services Authority of Ireland

                  51 300 685,79

                  51 183 396,60

                  - 117 289,19

                  Banca d'Italia

                  726 278 371,47

                  721 792 464,09

                  -4 485 907,38

                  Banque centrale du Luxembourg

                  8 725 401,38

                  9 073 027,53

                  + 347 626,15

                  De Nederlandsche Bank

                  222 336 359,77

                  224 302 522,60

                  +1 966 162,83

                  Oesterreichische Nationalbank

                  115 745 120,34

                  116 128 991,78

                  + 383 871,44

                  Banco de Portugal

                  98 233 106,22

                  98 720 300,22

                  + 487 194,00

                  Banka Slovenije

                  1 302 967,30

                  18 399 523,77

                  +17 096 556,47

                  Suomen Pankki

                  71 711 892,59

                  71 708 601,11

                  -3 291,48

                     BCN neparticipante

                  Bulgarian National Bank

                  0

                  3 561 868,99

                  +3 561 868,99

                  Česká národní banka

                  5 680 859,54

                  5 597 049,87

                  -83 809,67

                  Danmarks Nationalbank

                  6 101 159,01

                  6 104 332,92

                  +3 173,91

                  Eesti Pank

                  694 915,90

                  686 727,37

                  -8 188,53

                  Central Bank of Cyprus

                  506 384,90

                  503 653,84

                  -2 731,06

                  Latvijas Banka

                  1 160 010,95

                  1 134 330,06

                  -25 680,89

                  Lietuvos bankas

                  1 723 656,30

                  1 684 760,40

                  -38 895,90

                  Magyar Nemzeti Bank

                  5 408 190,75

                  5 299 051,33

                  - 109 139,42

                  Bank Ċentrali ta' Malta/Central Bank of Malta

                  252 023,87

                  250 818,81

                  -1 205,06

                  Narodowy Bank Polski

                  20 013 889,41

                  19 657 419,83

                  - 356 469,58

                  Banca Naţională a României

                  0

                  10 156 951,89

                  +10 156 951,89

                  Národná banka Slovenska

                  2 783 948,38

                  2 727 956,95

                  -55 991,43

                  Sveriges riksbank

                  9 400 451,41

                  9 400 866,26

                  + 414,85

                  Bank of England

                  56 022 530,23

                  56 187 041,67

                  + 164 511,44

                  Total (1):

                  4 089 277 550,12

                  4 127 136 230,00

                  +37 858 679,88

         (1)  Din cauza rotunjirii, este posibil ca totalul să nu corespundă sumei tuturor numerelor indicate.


title: Decizia Consiliului din 22 iunie 1988 privind întocmirea de către Comisie a unui inventar al materialelor și substanțelor utilizate ca sursă pentru pregătirea aromelor

text:
               13/Volumul 08

               RO

               Jurnalul Ofícial al Uniunii Europene

               230

         31988D0389

               L 184/67

               JURNALUL OFÍCIAL AL UNIUNII EUROPENE

      DECIZIA CONSILIULUI

   din 22 iunie 1988
   privind întocmirea de către Comisie a unui inventar al materialelor și substanțelor utilizate ca sursă pentru pregătirea aromelor
   (88/389/CEE)
   CONSILIUL COMUNITĂȚILOR EUROPENE,
   având în vedere Tratatul de instituire a Comunității Economice Europene, în special articolul 213,
   întrucât Consiliul adoptă la 22 iunie 1988 Directiva 87/388/CEE de apropiere a legislațiilor statelor membre privind aromele de uz alimentar și substanțele sursă utilizate la producția acestora (1);
   întrucât este evident că achiziționarea informațiilor privind materialele și substanțele sursă utilizate la pregătirea aromelor este necesară în vederea evaluării, pe de o parte, a tuturor problemelor legate de arome și de materialele sursă utilizate la producerea lor și, pe de altă parte, a acțiunii rezultate la nivel comunitar;
   întrucât achiziționarea informațiilor respective poate fi mai ușor realizată în condițiile în care Comisia întocmește un inventar al materialelor și substanțelor sursă în cauză,
   DECIDE:
   Articol unic
   (1)   În termen de 24 de luni de la adoptarea prezentei decizii și după consultarea statelor membre, Comisia întocmește un inventar al:

               —

               surselor aromatizante compuse din alimente și din ierburi și condimente considerate alimente;

               —

               surselor aromatizante compuse din materii prime vegetale sau animale care în mod normal nu sunt considerate alimente;

               —

               substanțelor aromatizante obținute prin procese fizice adecvate sau prin procese enzimatice sau microbiologice care pleacă de la materii prime vegetale sau animale;

               —

               substanțelor aromatizante sintetizate sau izolate chimic, identice din punct de vedere chimic cu substanțele aromatizante naturale din alimente sau din ierburile și condimentele considerate alimente;

               —

               substanțelor aromatizante sintetizate sau izolate chimic, identice din punct de vedere chimic cu substanțele aromatizante naturale din materiile prime vegetale sau animale care în mod normal nu sunt considerate alimente;

               —

               alte substanțe aromatizante sintetizate sau izolate chimic diferite de cele menționate la a patra și a cincea liniuță;

               —

               materiilor de bază utilizate pentru producerea aromelor de afumare și de procesare precum și a condițiilor de reacție în care sunt obținute.

         (2)   Comisia actualizează periodic inventarul menționat la alineatul (1).

      Adoptată la Luxemburg, 22 iunie 1988.

            Pentru Consiliu

            Președintele

         M. BANGEMANN

      (1)  JO L 184, 15.7.88, p. 61.


title: 2013/560/UE: Decizia Parlamentului European din 17 aprilie 2013 privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2011

text:
               16.11.2013

               RO

               Jurnalul Oficial al Uniunii Europene

               L 308/174

      DECIZIA PARLAMENTULUI EUROPEAN

   din 17 aprilie 2013
   privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2011
   (2013/560/UE)
   PARLAMENTUL EUROPEAN,

               —

               având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2011,

               —

               având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2011, însoțit de răspunsurile centrului (1),

               —

               având în vedere Recomandarea Consiliului din 12 februarie 2013 (05753/2013 – C7-0041/2013),

               —

               având în vedere articolul 319 din Tratatul privind funcționarea Uniunii Europene,

               —

               având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

               —

               având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

               —

               având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

               —

               având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

               —

               având în vedere articolul 77 și anexa VI la Regulamentul său de procedură,

               —

               având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0073/2013),

               1.

               acordă directorului Centrului European pentru Dezvoltarea Formării Profesionale descărcarea de gestiune pentru execuția bugetului centrului aferent exercițiului financiar 2011;

               2.

               își prezintă observațiile în cadrul rezoluției de mai jos;

               3.

               încredințează Președintelui sarcina de a transmite prezenta decizie împreună cu rezoluția Parlamentului, ca parte integrantă a acesteia, directorului Centrului European pentru Dezvoltarea Formării Profesionale, Consiliului, Comisiei și Curții de Conturi și de a asigura publicarea acestora în Jurnalul Oficial al Uniunii Europene (seria L).

            Președintele

         Martin SCHULZ

            Secretarul general

         Klaus WELLE

      (1)  JO C 388, 15.12.2012, p. 17.

      (2)  JO L 248, 16.9.2002, p. 1.

      (3)  JO L 298, 26.10.2012, p. 1.

      (4)  JO L 39, 13.2.1975, p. 1.

      (5)  JO L 357, 31.12.2002, p. 72.

         REZOLUȚIA PARLAMENTULUI EUROPEAN

      din 17 aprilie 2013
      conținând observațiile care fac parte integrantă din decizia privind descărcarea de gestiune pentru execuția bugetului Centrului European pentru Dezvoltarea Formării Profesionale aferent exercițiului financiar 2011
      PARLAMENTUL EUROPEAN,

                  —

                  având în vedere conturile anuale finale ale Centrului European pentru Dezvoltarea Formării Profesionale pentru exercițiul financiar 2011,

                  —

                  având în vedere Raportul Curții de Conturi privind conturile anuale ale Centrului European pentru Dezvoltarea Formării Profesionale pentru exercițiul financiar 2011, însoțit de răspunsurile centrului (1),

                  —

                  având în vedere Recomandarea Consiliului din 12 februarie 2013 (05753/2013 – C7-0041/2013),

                  —

                  având în vedere articolul 319 din Tratatul privind funcționarea Uniunii Europene,

                  —

                  având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (2), în special articolul 185,

                  —

                  având în vedere Regulamentul (UE, Euratom) nr. 966/2012 al Parlamentului European și al Consiliului din 25 octombrie 2012 privind normele financiare aplicabile bugetului general al Uniunii și de abrogare a Regulamentului (CE, Euratom) nr. 1605/2002 al Consiliului (3), în special articolul 208,

                  —

                  având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale (4), în special articolul 12a,

                  —

                  având în vedere Regulamentul (CE, Euratom) nr. 2343/2002 al Comisiei din 19 noiembrie 2002 privind Regulamentul financiar cadru pentru organismele menționate la articolul 185 din Regulamentul (CE, Euratom) nr. 1605/2002 al Consiliului privind Regulamentul financiar aplicabil bugetului general al Comunităților Europene (5), în special articolul 94,

                  —

                  având în vedere articolul 77 și anexa VI la Regulamentul său de procedură,

                  —

                  având în vedere raportul Comisiei pentru control bugetar și avizul Comisiei pentru ocuparea forței de muncă și afaceri sociale (A7-0073/2013),

                  A.

                  întrucât Centrul European pentru Dezvoltarea Formării Profesionale (denumit în continuare „centrul”), cu sediul la Salonic, a fost instituit prin Regulamentul (CEE) nr. 337/75;

                  B.

                  întrucât Curtea de Conturi a declarat că a obținut asigurări rezonabile cu privire la fiabilitatea conturilor anuale ale centrului pentru exercițiul financiar 2011 și cu privire la legalitatea și regularitatea operațiunilor subiacente;

                  C.

                  întrucât, la 10 mai 2012, Parlamentul a acordat descărcarea de gestiune directorului centrului pentru execuția bugetului centrului aferent exercițiului financiar 2010 (6), iar în rezoluția sa care însoțea decizia de descărcare de gestiune Parlamentul, printre altele:

                              —

                              a luat act de angajamentul centrului de a executa în 2012 toate contribuțiile Norvegiei și Islandei din anii anteriori; a solicitat centrului să țină la curent autoritatea care acordă descărcarea de gestiune cu privire la utilizarea acestor contribuții;

                              —

                              a salutat angajamentul centrului de a reduce în continuare reportările prin monitorizarea stadiului în care se află execuția bugetară (angajamente, plăți) și achizițiile publice prin intermediul unor modele standardizate;

                              —

                              a solicitat centrului să depună eforturi suplimentare pentru a reduce creditele reportate, astfel încât să se respecte în totalitate principiul anualității; a reamintit centrului că acest lucru se poate realiza prin perfecționarea sistemului de programare și monitorizare și prin demararea contractărilor mai devreme în cursul anului calendaristic;

                              —

                              a solicitat centrului să reducă pe cât posibil transferurile de credite de angajament de la o linie bugetară la alta, pentru a se aplica principiul specificității;

                              —

                              a constatat că sistemul centrului de măsurare a performanței (SMP) a fost implementat în totalitate și încurajează centrul să elaboreze în continuare evaluări calitative pentru a completa indicatorii SMP, care au un caracter mai mult cantitativ;

                              —

                              a invitat cntrul să informeze autoritatea care acordă descărcarea de gestiune cu privire la stadiul punerii în aplicare a celorlalte recomandări formulate de Serviciul de Audit Intern (IAS);

                  D.

                  întrucât bugetul final al centrului pentru exercițiul financiar 2011 s-a ridicat la 18 870 845 EUR față de 18 250 000 EUR în 2010, ceea ce reprezintă o majorare cu 3,21 %;

                  E.

                  întrucât contribuția Uniunii la bugetul centrului pentru exercițiul financiar 2011 s-a ridicat la 16 987 000 EUR, comparativ cu 16 920 000 EUR în 2010, ceea ce reprezintă o majorare cu 0,39 %;

                  F.

                  întrucât rezultatul economic pentru exercițiul financiar în cauză a fost negativ, respectiv – 483 296,74 EUR,

         Gestiunea bugetară și financiară

                  1.

                  observă că, potrivit conturilor anuale ale centrului pentru exercițiul financiar 2011, acesta a beneficiat de un buget rectificativ în valoare de 1 106 655 EUR, bugetul total, incluzând bugetele rectificative, fiind de 18 870 845 EUR;

                  2.

                  ia act de declarația Consiliului de administrație, inclusă în avizul său privind conturile anuale ale centrului pentru 2011, conform căreia bugetul pe 2011 finanțat prin contribuția Uniunii a fost executat în totalitate;

                  3.

                  constată că centrul primește contribuții anuale din partea a două țări terțe care beneficiază de activitățile centrului; constată că contribuția Norvegiei și Islandei la bugetul centrului pentru exercițiul financiar 2011 s-a ridicat la 407 066,59 EUR; reamintește că aceste fonduri sunt gestionate cu titlu de venituri alocate, ceea ce înseamnă că trebuie să fie alocate pentru proiecte specifice; salută faptul că, în 2011, obiectivul a fost atins, iar bugetul planificat a fost executat în proporție de 100 %; solicită centrului să țină la curent autoritatea care acordă descărcarea de gestiune cu privire la utilizarea acestor contribuții;

                  4.

                  salută elaborarea unui set cuprinzător de procese de monitorizare și raportare cu privire la punerea în aplicare a programului anual de lucru și la utilizarea resurselor; observă totuși că sunt necesare îmbunătățiri suplimentare, dat fiind faptul că 67 din totalul de 77 de transferuri bugetare au fost efectuate la sfârșitul lui 2011, demonstrând existența unor deficiențe în cadrul planificării bugetare și al planificării programelor; solicită să fie puse în aplicare măsuri structurale pentru a remedia aceste deficiențe;

                  5.

                  salută faptul că nivelul creditelor de plată anulate a scăzut de la 14 % în 2010 la 5,2 % în 2011;

         Reportarea creditelor

                  6.

                  ia act de faptul că, potrivit conturilor anuale, 0,9 milioane EUR (5 %) au fost reportate în 2012; constată, de asemenea, că din suma reportată fac parte credite în valoare de 0,6 milioane EUR de la titlul II, „Cheltuieli administrative” (reprezentând 37 % din totalul creditelor de la titlul II); solicită centrului să informeze autoritatea care acordă descărcarea de gestiune cu privire la măsurile întreprinse pentru a remedia această deficiență, deoarece reportarea unui volum excesiv de credite de la titlul II contravine principiului bugetar al anualității;

                  7.

                  constată că, din 2004, centrul are credite diferențiate pentru titlul III, ceea ce explică absența din calculul rezultatului bugetar a reportărilor de credite aferente activităților operaționale, în afara reportărilor neautomate aprobate de Consiliul de administrație;

         Transferuri

                  8.

                  ia act de faptul că centrul a transferat 699 920 EUR de la titlul I la titlurile II și III (204 620 EUR și, respectiv, 495 300 EUR), în conformitate cu articolul 23 din Regulamentul financiar; solicită centrului să informeze autoritatea care acordă descărcarea de gestiune cu privire la măsurile întreprinse pentru a soluționa această deficiență, deoarece situația de față trădează existența unor lacune în programarea și planificarea bugetară și contravine principiului specializării;

         Granturi

                  9.

                  ia act de faptul că, potrivit Curții de Conturi, finanțarea acordată anual de centru sub formă de granturi în domeniul educației și formării profesionale se cifrează la aproximativ 1 milion EUR; constată, de asemenea, că s-au înregistrat întârzieri semnificative în ceea ce privește închiderea granturilor pentru exercițiul 2010, deoarece beneficiarii au transmis tardiv rapoartele lor finale privind activitățile realizate, iar centrul a efectuat și el cu întârziere verificarea rapoartelor respective și procesarea plăților finale; invită centrul să informeze autoritatea care acordă descărcarea de gestiune cu privire la măsurile întreprinse pentru a remedia această deficiență;

                  10.

                  ia act de faptul că, potrivit centrului, întârzierile înregistrate în 2011 în legătură cu plățile finale aferente granturilor din 2010 se datorează unui program de lucru deosebit de încărcat în 2010, combinat cu o insuficiență temporară de personal în echipa care coordonează rețeaua, insuficiență provocată de absențe prelungite neprevăzute;

         Resurse umane

                  11.

                  ia act de faptul că, la 31 decembrie 2011, 97 dintre cele 101 de posturi din schema de personal erau ocupate;

                  12.

                  salută faptul că centrul a finalizat în 2010 instituirea unui instrument online pentru recrutare (RECON – Recruitment Online), care va ajuta centrul să sporească viteza și eficiența procesului său de recrutare;

                  13.

                  deplânge faptul că procedura de recrutare a noului director a fost declarată eșuată în 2011 și că acest post, vacant din 15 octombrie 2010, nu a fost ocupat în cursul anului 2012;

         Performanță

                  14.

                  ia act cu satisfacție de faptul că centrul a întocmit diagrame Gantt pentru toate activitățile operaționale cele mai importante din 2011, așa cum solicitase autoritatea care acordă descărcarea de gestiune;

                  15.

                  constată pe baza conturilor anuale că SMP a fost implementat în totalitate și încurajează centrul să elaboreze în continuare evaluări calitative pentru a completa indicatorii SMP, care au un caracter mai mult cantitativ;

                  16.

                  invită Comisia să studieze în continuare, alături de Fundația Europeană de Formare, de Centrul European pentru Dezvoltarea Formării Profesionale, de Fundația Europeană pentru Îmbunătățirea Condițiilor de Viață și de Muncă și de Agenția Europeană pentru Sănătate și Securitate în Muncă, sinergiile existente între aceste agenții și să raporteze autorității care acordă descărcarea de gestiune cu privire la posibilitatea aprofundării integrării acestor patru agenții; invită agențiile respective și Comisia să analizeze dacă o cooperare mai strânsă ar putea duce la realizarea unor economii de scară și la optimizarea performanțelor lor;

         Cooperarea cu Fundația Europeană de Formare (ETF)

                  17.

                  ia act de faptul că, în noiembrie 2009, acordul de cooperare dintre centru și ETF a fost prelungit pentru perioada 2010-2013; remarcă faptul că, în fiecare an, centrul și ETF elaborează, în contextul cadrului de cooperare, un program de lucru comun care este anexat la programul de lucru al fiecărei agenții;

                  18.

                  ia act de faptul că, în 2011, centrul și ETF și-au sistematizat și mai mult cooperarea pentru a valorifica la maximum beneficiile mandatelor lor respective, ceea ce a condus la organizarea unor seminarii de partajare a cunoștințelor, la colaborare în domeniul dezvoltării calificărilor și la implementarea de instrumente comune la nivelul Uniunii, cooperând totodată la pregătirea rapoartelor de țară pe 2012 ale țărilor candidate ca parte a acțiunilor ce urmează Comunicatului de la Bruges privind cooperarea europeană consolidată în domeniul educației și formării profesionale;

         Auditul intern

                  19.

                  salută informațiile furnizate de centru prin scrisoarea din 23 februarie 2012, conform căreia toate cele șapte recomandări ale IAS din 2009 au fost puse în aplicare până la sfârșitul lui decembrie 2011; invită centrul să informeze autoritatea care acordă descărcarea de gestiune cu privire la stadiul punerii în aplicare a recomandărilor din 2010;

                  20.

                  salută informațiile furnizate prin scrisoarea din 23 februarie 2012, conform căreia toate cerințele de bază pentru standardele de control intern (SCI) 8 au fost îndeplinite în totalitate înainte de sfârșitul lui 2011; ia act de angajamentul centrului de a îndeplini cerințele de bază pentru SCI 10 în primul semestru al lui 2012;

         Structura de audit intern (IAC)

                  21.

                  ia act, cu toate acestea, de observațiile centrului conform cărora funcțiile IAC sunt acoperite în prezent fie de contractori externi (de exemplu, în 2011 a fost comandat și realizat un audit al softului financiar al centrului), fie de grupuri de proiect interne, în funcție de necesitate; observă, de asemenea, că centrul a finalizat procesul de documentare a tuturor procedurilor principale (a fost contractat un auditor extern pentru a dirija acest proces) și au fost organizate cursuri de formare pentru a se asigura implementarea programului anual de lucru și controale eficace;

                  22.

                  face trimitere, pentru alte observații cu caracter orizontal care însoțesc decizia privind descărcarea de gestiune, la Rezoluția sa din 17 aprilie 2013 (7) referitoare la performanțele, gestiunea financiară și controlul agențiilor.

         (1)  JO C 388, 15.12.2012, p. 17.

         (2)  JO L 248, 16.9.2002, p. 1.

         (3)  JO L 298, 26.10.2012, p. 1.

         (4)  JO L 39, 13.2.1975, p. 1.

         (5)  JO L 357, 31.12.2002, p. 72.

         (6)  JO L 286, 17.10.2012, p. 148.

         (7)  Texte adoptate, P7_TA(2013)0134 (a se vedea pagina 374 din prezentul Jurnal Oficial).


title: Decizia Consiliului din 20 septembrie 2016 privind reînnoirea Consiliului de conducere al Centrului European pentru Dezvoltarea Formării Profesionale

text:
               23.9.2016

               RO

               Jurnalul Oficial al Uniunii Europene

               C 348/10

         DECIZIA CONSILIULUI
   din 20 septembrie 2016
   privind reînnoirea Consiliului de conducere al Centrului European pentru Dezvoltarea Formării Profesionale
   (2016/C 348/06)
   CONSILIUL UNIUNII EUROPENE,
   având în vedere Regulamentul (CEE) nr. 337/75 al Consiliului din 10 februarie 1975 privind înființarea Centrului European pentru Dezvoltarea Formării Profesionale, în special articolul 4 (1),
   având în vedere numirea propusă de guvernul luxemburghez,
   întrucât:

               (1)

               Prin deciziile sale din 14 iulie 2015 (2) și 14 septembrie 2015 (3), Consiliul a numit membrii Consiliului de conducere al Centrului European pentru Dezvoltarea Formării Profesionale pentru perioada 18 septembrie 2015-17 septembrie 2018.

               (2)

               Un post de membru în cadrul Consiliului de conducere al centrului, din categoria reprezentanților guvernelor, este disponibil pentru Luxemburg, ca urmare a demisiei domnului Antonio DE CAROLIS.

               (3)

               Membrii Consiliului de conducere al centrului menționat anterior ar trebui numiți pentru durata rămasă a mandatului, care expiră la 17 septembrie 2018,

         ADOPTĂ PREZENTA DECIZIE:
   Articolul 1
   Următoarea persoană este numită în calitatea de membru în cadrul Consiliului de conducere al Centrului European pentru Dezvoltarea Formării Profesionale pentru restul mandatului, care se încheie la 17 septembrie 2018:
   REPREZENTANȚII GUVERNELOR:

               LUXEMBURG

               Domnul Gil BELLING

         Articolul 2
   Prezenta decizie se publică, pentru informare, în Jurnalul Oficial al Uniunii Europene.

      Adoptată la Bruxelles, 20 septembrie 2016.

            Pentru Consiliu

            Președintele

         I. KORČOK

      (1)  JO L 39, 13.2.1975, p. 1.

      (2)  JO C 232, 16.7.2015, p. 2.

      (3)  JO C 305, 16.9.2015, p. 2.


title: Decizia 2008/877/PESC a Consiliului din 24 octombrie 2008 privind încheierea acordului dintre Uniunea Europeană și Georgia referitor la statutul misiunii de monitorizare a Uniunii Europene în Georgia

text:
               21.11.2008

               RO

               Jurnalul Oficial al Uniunii Europene

               L 310/30

         DECIZIA 2008/877/PESC A CONSILIULUI
   din 24 octombrie 2008
   privind încheierea acordului dintre Uniunea Europeană și Georgia referitor la statutul misiunii de monitorizare a Uniunii Europene în Georgia
   CONSILIUL UNIUNII EUROPENE,
   având în vedere Tratatul privind Uniunea Europeană, în special articolul 24,
   având în vedere recomandarea Președinției,
   întrucât:

               (1)

               La 15 septembrie 2008, Consiliul a adoptat Acțiunea comună 2008/736/PESC privind misiunea de monitorizare a Uniunii Europene în Georgia (EUMM Georgia) (1).

               (2)

               Un acord privind statutul EUMM Georgia a fost negociat între Uniunea Europeană și Georgia.

               (3)

               Acordul ar trebui să fie aprobat în numele Uniunii Europene,

         DECIDE:
   Articolul 1
   Prin prezenta decizie se aprobă, în numele Uniunii Europene, acordul dintre Uniunea Europeană și Georgia privind statutul misiunii de monitorizare a Uniunii Europene în Georgia.
   Textul acordului se anexează la prezenta decizie.
   Articolul 2
   Președintele Consiliului este autorizat prin prezenta decizie să desemneze persoana (persoanele) împuternicită (împuternicite) să semneze acordul prin care Uniunea Europeană își asumă obligații (2).
   Articolul 3
   Prezenta decizie produce efecte de la data adoptării.
   Articolul 4
   Prezenta decizie se publică în Jurnalul Oficial al Uniunii Europene.

      Adoptată la Luxemburg, 24 octombrie 2008.

            Pentru Consiliu

            Președintele

         M. ALLIOT-MARIE

      (1)  JO L 248, 17.9.2008, p. 26.

      (2)  Data intrării în vigoare a acordului va fi publicată în Jurnalul Oficial al Uniunii Europene de către Secretariatul General al Consiliului.
    ---documentbreak---

               21.11.2008

               RO

               Jurnalul Oficial al Uniunii Europene

               L 310/31

         TRADUCERE
   ACORD
   între Uniunea Europeană și Georgia privind statutul misiunii de monitorizare a Uniunii Europene în Georgia
   UNIUNEA EUROPEANĂ, denumită în continuare „UE”,
   pe de o parte, și
   GEORGIA, denumită în continuare „statul-gazdă”,
   pe de altă parte,
   denumite în continuare „părțile”,
   AVÂND ÎN VEDERE:
   scrisoarea de invitație adresată de președintele Mikheil Saakashvili la 11 septembrie 2008,
   Acțiunea comună 2008/736/PESC a Consiliului din 15 septembrie 2008 privind misiunea de monitorizare a Uniunii Europene în Georgia, EUMM Georgia,
   faptul că prezentul acord nu aduce atingere drepturilor și obligațiilor părților care decurg din acorduri internaționale și din alte instrumente de instituire a unor curți și tribunale internaționale, inclusiv statutului Curții Penale Internaționale,
   CONVIN:
   Articolul 1
   Domeniu de aplicare și definiții
   (1)   Prezentul acord se aplică misiunii Uniunii Europene și personalului acesteia.
   (2)   Prezentul acord nu se aplică decât pe teritoriul statului-gazdă.
   (3)   În sensul prezentului acord:

               (a)

               „EUMM Georgia” înseamnă misiunea de monitorizare a UE în Georgia, instituită de Consiliul Uniunii Europene prin Acțiunea comună 2008/736/PESC, inclusiv componentele, forțele, unitățile, cartierul general și personalul desfășurat pe teritoriul statului-gazdă și afectat misiunii EUMM Georgia;

               (b)

               „șeful misiunii” înseamnă șeful misiunii EUMM Georgia, numit de Consiliul Uniunii Europene;

               (c)

               „personalul EUMM Georgia” înseamnă șeful misiunii, personalul detașat de statele membre UE, de instituțiile UE și de statele care nu sunt membre ale UE invitate de UE să participe la misiunea EUMM Georgia, personalul internațional recrutat pe bază de contract de misiunea EUMM Georgia și desfășurat pentru pregătirea, sprijinirea și punerea în aplicare a misiunii, precum și personalul aflat în misiune pentru un stat de origine sau o instituție UE în cadrul misiunii. Acesta nu include contractanții comerciali sau personalul angajat pe plan local;

               (d)

               „cartier general” înseamnă sediul principal al misiunii EUMM Georgia la Tbilisi;

               (e)

               „stat de origine” înseamnă orice stat membru sau care nu este membru al UE care a detașat personal pentru EUMM Georgia;

               (f)

               „instalații” înseamnă toate clădirile, localurile și terenurile necesare pentru derularea activităților misiunii EUMM Georgia, precum și pentru cazarea personalului misiunii EUMM Georgia;

               (g)

               „personal angajat pe plan local” înseamnă membri ai personalului care sunt resortisanți sau rezidenți permanenți ai statului-gazdă;

               (h)

               „contractant” înseamnă orice persoană care furnizează EUMM Georgia bunuri și/sau servicii aferente activităților desfășurate de EUMM Georgia.

         Articolul 2
   Dispoziții generale
   (1)   EUMM Georgia și personalul EUMM Georgia respectă actele cu putere de lege și dispozițiile administrative ale statului-gazdă și se abțin de la orice acțiune sau activitate incompatibilă cu obiectivele misiunii.
   (2)   EUMM Georgia se bucură de autonomie în îndeplinirea funcțiilor sale în temeiul prezentului acord. Statul-gazdă respectă caracterul unitar și internațional al EUMM Georgia.
   (3)   Șeful misiunii comunică periodic guvernului statului-gazdă numărul membrilor personalului EUMM Georgia aflați pe teritoriul statului-gazdă.
   Articolul 3
   Identificarea
   (1)   Personalul EUMM Georgia primește o carte de identitate a EUMM Georgia emisă de Ministerul Afacerilor Externe al statului-gazdă, cu care se identifică și pe care trebuie să o poarte în permanență asupra sa. Autoritățile competente ale statului-gazdă primesc un specimen al cărții de identitate a EUMM Georgia.
   (2)   Vehiculele și alte mijloace de transport ale EUMM Georgia poartă marca de identificare distinctivă a EUMM Georgia, un specimen al acesteia fiind transmis autorităților competente ale statului-gazdă, și/sau plăcuțe de înmatriculare specifice cu număr diplomatic, emise de autoritățile competente ale statului-gazdă.
   (3)   EUMM Georgia este autorizată să arboreze drapelul UE la cartierul său general și în alte locuri, singur sau alături de drapelul statului-gazdă, în conformitate cu decizia șefului misiunii. Drapelele și însemnele naționale ale elementelor naționale constitutive ale EUMM Georgia pot fi vizibile în localurile, pe vehiculele și uniformele EUMM Georgia, conform deciziei șefului misiunii.
   Articolul 4
   Trecerea frontierei și circulația pe teritoriul statului-gazdă
   (1)   Pentru personalul EUMM Georgia, precum și pentru resursele și mijloacele de transport ale EUMM Georgia, trecerea frontierei statului-gazdă se efectuează prin punctele oficiale de trecere, în porturile maritime și pe culoarele aeriene internaționale.
   (2)   Statul-gazdă facilitează intrarea pe teritoriul său și ieșirea de pe teritoriul său a EUMM Georgia și a personalului EUMM Georgia. Cu excepția controlului pașapoartelor la intrarea pe teritoriul statului-gazdă și la ieșirea de pe acesta, membrii personalului EUMM Georgia care fac dovada apartenenței la misiune sunt exceptați de la aplicarea reglementărilor privind pașapoartele, controlul vamal, vizele și imigrarea, precum și de la orice altă formă de control a imigrării pe teritoriul statului-gazdă.
   (3)   Membrilor personalului EUMM Georgia nu li se aplică dispozițiile statului-gazdă care reglementează înregistrarea și controlul străinilor, dar aceștia nu dobândesc dreptul de ședere permanentă sau domiciliul pe teritoriul statului-gazdă.
   (4)   Resursele și mijloacele de transport ale EUMM Georgia destinate susținerii misiunii care intră pe teritoriul statului-gazdă, îl tranzitează sau îl părăsesc sunt scutite de orice obligație privind controlul vamal sau orice altă procedură vamală.
   (5)   Vehiculele și aeronavele utilizate pentru sprijinirea misiunii nu fac obiectul cerințelor locale de înmatriculare sau de autorizare. Standardele și normele internaționale în materie se aplică în continuare. Dacă este necesar, se încheie acorduri suplimentare în conformitate cu articolul 20.
   (6)   Membrii personalului EUMM Georgia pot conduce autovehicule și pilota nave sau aeronave pe teritoriul statului-gazdă, cu condiția să dețină, după caz, un permis de conducere, un brevet de căpitan sau un certificat de pilot, național sau internațional, valabil. Statul-gazdă acceptă ca valabile, fără a percepe taxe sau comisioane pentru aceasta, permisele de conducere ale membrilor personalului EUMM Georgia.
   (7)   EUMM Georgia și membrii personalului EUMM Georgia, împreună cu vehiculele lor, aeronavele sau orice alte mijloace de transport, echipamente și bunuri, beneficiază de libertate neîngrădită de mișcare pe întreg teritoriul statului-gazdă, inclusiv în marea teritorială și în spațiul aerian al acestuia. Dacă este necesar, pot fi încheiate acorduri suplimentare în conformitate cu articolul 20 din prezentul acord.
   (8)   Atunci când călătoresc în interesul activităților misiunii, membrii personalului EUMM Georgia și ai personalului angajat pe plan local de EUMM Georgia pot utiliza drumurile, podurile, feriboturile, aeroporturile și porturile fără să plătească redevențe, taxe, tarife sau drepturi similare. Personalul EUMM Georgia nu este exceptat de la plata unor contribuții la un nivel rezonabil pentru serviciile de care beneficiază la cererea lor, în aceleași condiții cu cele prevăzute pentru personalul statului-gazdă.
   (9)   Resursele și mijloacele de transport ale EUMM Georgia destinate susținerii misiunii care au intrat pe teritoriul statului-gazdă, l-au tranzitat sau l-au părăsit înainte de intrarea în vigoare a prezentului acord sunt scutite de orice obligație privind controlul vamal sau orice altă procedură vamală.
   Articolul 5
   Privilegii și imunități acordate EUMM Georgia de către statul-gazdă
   (1)   Instalațiile EUMM Georgia sunt inviolabile. Agenții statului-gazdă nu au acces la acestea fără acordul șefului misiunii.
   (2)   Instalațiile EUMM Georgia, dotările și alte bunuri prezente în acestea, precum și mijloacele de transport aferente nu pot fi percheziționate, sechestrate, confiscate sau executate silit.
   (3)   EUMM Georgia, împreună cu bunurile și resursele de care dispune, indiferent de amplasarea acestora și de proprietatea asupra lor, beneficiază de imunitate de jurisdicție.
   (4)   Arhivele și documentele EUMM Georgia sunt inviolabile în orice moment și indiferent de locul de depozitare a acestora.
   (5)   Corespondența oficială a EUMM Georgia este inviolabilă. Prin „corespondență oficială” se înțelege toată corespondența referitoare la misiune și la sarcinile acesteia.
   (6)   EUMM Georgia este scutită de toate impozitele, taxele și alte drepturi similare naționale, regionale sau comunale pe bunurile achiziționate sau importate, serviciile prestate și instalațiile utilizate pentru nevoile misiunii. EUMM Georgia nu este scutită de la remunerarea serviciilor prestate.
   (7)   Statul-gazdă autorizează intrarea pe teritoriul său a articolelor destinate misiunii și le scutește de orice permise de import, export, tranzit, licențe, taxe vamale, redevențe, taxe, tarife și alte contribuții similare, cu excepția cheltuielilor de depozitare, de transport și pentru alte servicii prestate.
   Articolul 6
   Privilegii și imunități acordate personalului EUMM Georgia de către statul-gazdă
   (1)   Personalul EUMM Georgia nu poate fi supus niciunei forme de arest sau detenție, în conformitate cu dreptul internațional.
   (2)   Documentele, corespondența și bunurile personalului EUMM Georgia beneficiază de inviolabilitate, sub rezerva măsurilor de execuție autorizate în temeiul alineatului (6) al prezentului articol.
   (3)   Personalul EUMM Georgia beneficiază de imunitatea de jurisdicție penală a statului-gazdă în toate circumstanțele. Statul de origine sau instituția în cauză a UE, după caz, poate renunța la imunitatea de jurisdicție penală a personalului EUMM Georgia. Renunțarea trebuie să fie întotdeauna expresă.
   (4)   Personalul EUMM Georgia beneficiază de imunitate în raport cu jurisdicțiile civilă și administrativă ale statului-gazdă în ceea ce privește cuvintele pronunțate și scrise, precum și toate actele întreprinse în exercitarea funcțiilor oficiale. Atunci când se inițiază o procedură civilă împotriva personalului EUMM Georgia la o instanță judecătorească a statului-gazdă, șeful misiunii și autoritatea competentă a statului de origine sau instituția UE în cauză sunt informate de îndată. Înainte de inițierea procedurii la instanța judecătorească competentă, șeful misiunii și autoritatea competentă a statului de origine sau instituția UE în cauză atestă în fața instanței judecătorești dacă actul respectiv a fost sau nu comis de personalul EUMM Georgia în exercitarea funcțiilor sale oficiale. În cazul în care actul respectiv a fost comis în exercitarea funcțiilor oficiale, procedura nu se inițiază și se aplică dispozițiile articolului 17. În cazul în care actul respectiv nu a fost comis în exercitarea funcțiilor oficiale, procedura poate continua. Atestarea de către șeful misiunii și autoritatea competentă a statului de origine sau instituția UE în cauză are un caracter obligatoriu pentru jurisdicția statului-gazdă, care nu o poate contesta.
   În cazul în care personalul EUMM Georgia inițiază o procedură, el nu mai poate invoca imunitatea de jurisdicție în ceea ce privește orice cerere reconvențională direct legată de cererea principală.
   (5)   Personalul EUMM Georgia nu este obligat să depună mărturie.
   (6)   Împotriva personalului EUMM Georgia nu poate fi luată nicio măsură de executare, cu excepția unei proceduri civile nelegate de funcțiile sale oficiale. Bunurile personalului EUMM Georgia, atestate de către șeful misiunii ca fiind necesare exercitării funcțiilor oficiale ale personalului, nu pot fi supuse sechestrului în temeiul unei hotărâri, decizii sau al unui ordin judecătoresc. În cadrul procedurii civile, personalul EUMM Georgia nu este supus niciunei restrângeri a libertății personale și nici altor măsuri de constrângere.
   (7)   Imunitatea de jurisdicție a personalului EUMM Georgia față de statul-gazdă nu conferă imunitate în raport cu jurisdicția statelor de origine respective.
   (8)   În ceea ce privește prestarea de servicii pentru EUMM Georgia, personalului EUMM Georgia nu i se aplică dispozițiile privind asigurările sociale în vigoare în statul-gazdă.
   (9)   Personalul EUMM Georgia este scutit de orice formă de impozitare în statul-gazdă, în ceea ce privește remunerația și alte beneficii care îi sunt plătite de EUMM Georgia sau de statul de origine, precum și în ceea ce privește veniturile încasate în afara statului-gazdă.
   (10)   În conformitate cu actele cu putere de lege și normele administrative pe care le poate adopta, statul-gazdă autorizează intrarea obiectelor destinate uzului personal al personalului EUMM Georgia și scutirea acestora de drepturi vamale, impozite și alte redevențe conexe, altele decât cheltuielile de depozitare, de transport și pentru servicii similare. Statul-gazdă permite, de asemenea, exportul acestui tip de articole. Pentru bunurile și serviciile achiziționate pe piața internă, personalul EUMM Georgia este scutit de plata TVA-ului (prețul nu include TVA) și a taxelor în conformitate cu legislația statului-gazdă.
   (11)   Personalul EUMM Georgia este scutit de inspectarea bagajului personal, în afară de cazul în care există motive serioase de a se crede că acesta conține obiecte care nu sunt destinate uzului său personal sau obiecte al căror import sau export este interzis de legislație, sau care sunt supuse regulamentelor de carantină ale statului-gazdă. Într-un astfel de caz, inspecția se efectuează numai în prezența membrului personalului EUMM Georgia în cauză sau a unui reprezentant autorizat al EUMM Georgia.
   Articolul 7
   Personalul angajat pe plan local
   Personalul angajat pe plan local nu beneficiază de privilegii și imunități decât în măsura în care acestea sunt recunoscute de statul-gazdă. Cu toate acestea, statul-gazdă are obligația să își exercite jurisdicția asupra acestui personal și să nu intervină în mod nejustificat în îndeplinirea funcțiilor operațiunii.
   Articolul 8
   Scutirile de taxe pentru contractanți
   (1)   Furnizarea de bunuri și/sau servicii pentru EUMM Georgia de către un contractant este scutită de impozitele indirecte (prețul nu include taxa).
   (2)   Importul de bunuri de către un contractant, achiziționate pentru activitățile EUMM Georgia, este scutit de toate taxele vamale, inclusiv de TVA.
   (3)   EUMM Georgia este exonerată de orice responsabilitate față de autoritățile statului-gazdă în cazul în care contractanții nu respectă legislația georgiană în materie de taxe și impozite.
   (4)   În cooperare cu EUMM Georgia, Ministerul de Finanțe al Georgiei elaborează modalități pentru punerea în aplicare a scutirilor de taxe și impozite prevăzute la prezentul articol.
   Articolul 9
   Atribuții de jurisdicție disciplinară
   Autoritățile competente ale unui stat de origine au dreptul de a exercita pe teritoriul statului-gazdă toate atribuțiile de jurisdicție disciplinară care le sunt conferite de legislația statului de origine cu privire la toți membrii personalului EUMM Georgia supuși acestei legislații.
   Articolul 10
   Securitatea
   (1)   Statul-gazdă își asumă, prin mijloace proprii, întreaga responsabilitate pentru securitatea personalului EUMM Georgia.
   (2)   În acest scop, statul-gazdă ia toate măsurile necesare în vederea asigurării protecției, siguranței și securității EUMM Georgia și a personalului acesteia. Orice dispoziții specifice propuse de statul-gazdă în acest sens se stabilesc de comun acord cu șeful misiunii înainte de a fi puse în aplicare. Statul-gazdă permite desfășurarea activităților legate de evacuarea, din motive medicale, a personalului EUMM Georgia și participă, cu titlu gratuit, la acestea. Dacă este necesar, se încheie acorduri suplimentare în conformitate cu articolul 20.
   Articolul 11
   Uniforma
   (1)   Personalul EUMM Georgia poartă uniforma națională sau îmbrăcăminte civilă, precum și însemnele distinctive ale EUMM Georgia.
   (2)   Portul uniformelor face obiectul regulilor stabilite de șeful misiunii.
   Articolul 12
   Cooperarea și accesul la informații
   (1)   Statul-gazdă cooperează cu și sprijină pe deplin personalul și misiunea EUMM Georgia.
   (2)   Dacă i se cere și dacă este necesar pentru îndeplinirea misiunii EUMM Georgia, statul-gazdă asigură accesul efectiv al personalului EUMM Georgia la:

               —

               clădirile, instalațiile, localurile și vehiculele oficiale aflate în proprietatea statului-gazdă, închiriate sau ocupate de acesta, dacă sunt utile în cadrul mandatului EUMM Georgia;

               —

               documentele, materialele și informațiile necesare aflate sub autoritatea statului-gazdă, dacă sunt utile în cadrul mandatului EUMM Georgia.

         Dacă este necesar, se încheie acorduri suplimentare în conformitate cu articolul 20.
   (3)   Șeful misiunii și statul-gazdă se consultă cu regularitate și iau măsurile corespunzătoare pentru a asigura o cooperare strânsă și reciprocă la toate nivelurile. Statul-gazdă poate numi un ofițer de legătură la EUMM Georgia.
   Articolul 13
   Susținerea acordată de statul-gazdă și încheierea de contracte
   (1)   Statul-gazdă acceptă, în cazul în care este solicitat, să sprijine EUMM Georgia pentru a găsi instalații corespunzătoare.
   (2)   Statul-gazdă pune gratuit la dispoziție instalațiile aflate în proprietatea sa, dacă acest lucru este necesar și în limita disponibilităților, precum și în măsura în care instalațiile respective sunt solicitate pentru conducerea activităților administrative și operaționale ale EUMM Georgia.
   (3)   În limita mijloacelor și a capacităților sale, statul-gazdă sprijină pregătirea, instalarea, punerea în aplicare și susținerea misiunii, inclusiv utilizarea comună a instalațiilor și a echipamentului în cazul experților EUMM Georgia.
   (4)   Asistența și sprijinul pe care le oferă statul-gazdă misiunii se furnizează în aceleași condiții ca și asistența și sprijinul oferite de statul-gazdă cetățenilor săi.
   (5)   EUMM Georgia dispune de capacitatea juridică necesară în conformitate cu legislația și dispozițiile administrative ale statului-gazdă pentru a-și îndeplini misiunea, în special în scopul de a deschide conturi bancare, de a dobândi sau a înstrăina bunuri mobile și de a se constitui ca parte într-o procedură judiciară.
   (6)   Legislația aplicabilă contractelor încheiate de EUMM Georgia în statul-gazdă se menționează în contractele respective.
   (7)   Contractul poate stipula că procedura de soluționare a litigiilor prevăzută la articolul 17 alineatele (3) și (4) se aplică litigiilor apărute ca urmare a aplicării contractului.
   (8)   Statul-gazdă facilitează punerea în aplicare a contractelor încheiate de EUMM Georgia cu entitățile comerciale pentru nevoile operațiunii.
   Articolul 14
   Modificarea instalațiilor
   (1)   EUMM Georgia este autorizată să construiască sau să modifice instalațiile în funcție de nevoile sale operaționale.
   (2)   Statul-gazdă nu poate pretinde compensații din partea EUMM Georgia pentru aceste construcții sau modificări.
   Articolul 15
   Membrii decedați ai personalului EUMM Georgia
   (1)   Șeful misiunii are dreptul de a se ocupa de repatrierea oricărui membru decedat al personalului EUMM Georgia, precum și a bunurilor personale ale acestuia și de a adopta măsuri corespunzătoare în acest sens.
   (2)   Nu se poate practica o autopsie pe corpul unui membru decedat al personalului EUMM Georgia fără acordul statului în cauză și fără prezența unui reprezentant al EUMM Georgia și/sau al statului respectiv.
   (3)   Statul-gazdă și EUMM Georgia cooperează cât mai mult posibil pentru asigurarea repatrierii cât mai rapide a oricărui membru decedat al personalului EUMM Georgia.
   Articolul 16
   Comunicațiile
   (1)   EUMM Georgia poate instala și utiliza radioemițătoare și radioreceptoare, precum și sisteme prin satelit. Aceasta cooperează cu autoritățile competente ale statului-gazdă pentru evitarea conflictelor legate de utilizarea frecvențelor adecvate. Accesul la gama de frecvențe se acordă de către statul-gazdă în mod gratuit.
   (2)   EUMM Georgia are dreptul de a comunica fără restricții prin radio (inclusiv prin satelit, telefon mobil sau aparat radio portabil), prin telefon, prin telegraf, prin fax și prin alte mijloace, precum și dreptul de a instala echipamentele necesare asigurării comunicațiilor dorite în cadrul instalațiilor EUMM Georgia și între aceste instalații, inclusiv dreptul de a instala cabluri și linii terestre pentru nevoile operațiunii.
   (3)   EUMM Georgia poate lua, în cadrul instalațiilor proprii, măsurile necesare în vederea transmiterii corespondenței adresate EUMM Georgia sau personalului acesteia sau care provine de la EUMM Georgia și/sau de la personalul său.
   Articolul 17
   Cereri de despăgubiri în caz de deces, vătămare, prejudicii sau pierderi
   (1)   EUMM Georgia și personalul său nu pot fi făcuți răspunzători de deteriorarea sau pierderea bunurilor civile sau publice legate de necesitățile operaționale sau cauzate de activitățile legate de tulburări civile sau de protecția EUMM Georgia.
   (2)   În scopul realizării unei înțelegeri amiabile, cererile de despăgubiri în caz de deteriorare sau pierdere a bunurilor civile sau publice nereglementate de alineatul (1), precum și cererile de despăgubiri în caz de deces sau rănire a unei persoane și de deteriorare sau pierdere a unor bunuri care aparțin EUMM Georgia se transmit EUMM Georgia prin intermediul autorităților competente ale statului-gazdă, în ceea ce privește cererile prezentate de persoane juridice sau fizice ale statului-gazdă, sau al autorităților competente ale statului-gazdă, în ceea ce privește cererile prezentate de EUMM Georgia.
   (3)   Atunci când nu se poate realiza o înțelegere amiabilă, cererea de despăgubiri se transmite unei comisii de despăgubire constituită în mod egal din reprezentanți ai EUMM Georgia și ai statului-gazdă. Soluționarea cererilor se face de comun acord.
   (4)   Atunci când nu se poate ajunge la o soluție în cadrul comisiei de despăgubire, se procedează după cum urmează:

               (a)

               cererile pentru o sumă mai mică decât 40 000 EUR sau egală cu 40 000 EUR se soluționează pe cale diplomatică între statul-gazdă și reprezentanți ai UE;

               (b)

               cererile pentru o sumă mai mare decât cea menționată la litera (a) se introduc la o instanță de arbitraj, a cărei hotărâre este obligatorie.

         (5)   Instanța de arbitraj este constituită din trei arbitri, primul arbitru fiind desemnat de statul-gazdă, al doilea de către EUMM Georgia și al treilea de comun acord de către statul-gazdă și EUMM Georgia. În cazul în care una din părți nu desemnează un arbitru în termen de două luni sau în lipsa unui acord între statul-gazdă și EUMM Georgia privind desemnarea celui de al treilea arbitru, acesta este numit din oficiu de președintele Curții de Justiție a Comunităților Europene.
   (6)   EUMM Georgia și autoritățile administrative ale statului-gazdă convin asupra dispozițiilor administrative necesare stabilirii mandatului comisiei de despăgubire sau al instanței de arbitraj, a procedurilor aplicabile în cadrul acestor organe și a condițiilor de reglementare a depunerii cererilor de despăgubiri.
   Articolul 18
   Cooperarea și litigiile
   (1)   Toate chestiunile privind aplicarea prezentului acord sunt examinate împreună de reprezentanții EUMM Georgia și de autoritățile competente ale statului-gazdă.
   (2)   În lipsa unei soluționări prealabile, litigiile privind interpretarea sau aplicarea prezentului acord se soluționează exclusiv pe cale diplomatică între statul-gazdă și reprezentanți ai UE.
   Articolul 19
   Alte dispoziții
   (1)   Atunci când în prezentul acord se face trimitere la privilegiile, imunitățile și drepturile EUMM Georgia și ale personalului său, guvernul statului-gazdă răspunde de punerea lor în aplicare și de respectarea acestora de către autoritățile competente locale ale statului-gazdă.
   (2)   Niciuna dintre dispozițiile prezentului acord nu urmărește derogarea de la eventualele drepturi recunoscute, în temeiul altor acorduri, unui stat membru al UE sau unui alt stat participant la EUMM Georgia și nu poate fi interpretată ca o derogare.
   Articolul 20
   Modalități de punere în aplicare
   În sensul aplicării prezentului acord, chestiunile de ordin operațional, administrativ și tehnic pot face obiectul unor acorduri separate încheiate între șeful misiunii și autoritățile administrative ale statului-gazdă.
   Articolul 21
   Dispoziții finale
   (1)   Prezentul acord intră în vigoare la data primirii, pe cale diplomatică, a ultimei notificări scrise privind îndeplinirea de către părți a procedurilor interne necesare în scopul intrării în vigoare a prezentului acord.
   (2)   Fără a se aduce atingere dispozițiilor alineatului (1), se consideră că dispozițiile prevăzute la articolul 4 alineatul (8), la articolul 5 alineatele (1)-(3), (6) și (7), la articolul 6 alineatele (1), (3), (4), (6), (8)-(10), precum și la articolele 14 și 17 se aplică începând cu data desfășurării primilor membri ai personalului EUMM Georgia, în cazul în care această dată este anterioară datei intrării în vigoare a prezentului acord.
   (3)   Prezentul acord poate fi modificat cu acordul comun al părților exprimat în scris. Modificările se realizează sub forma unor protocoale distincte care formează parte integrantă din prezentul acord și intră în vigoare în conformitate cu articolul 21 alineatul (1) din prezentul acord.
   (4)   Prezentul acord rămâne valid atât timp cât nicio parte nu informează în scris cealaltă parte în legătură cu dorința sa de denunțare a acordului. Denunțarea prezentului acord intră în vigoare la șase luni de la data primirii acestei notificări. Denunțarea prezentului acord nu aduce atingere drepturilor sau obligațiilor care rezultă din executarea sa înainte de denunțare.

      Adoptat la Bruxelles, 3 noiembrie 2008, în două exemplare originale în limba engleză.

            Pentru Uniunea Europeană

            Pentru Georgia